Esporao Reserva 2011 - Vinotek.is
Þú ert hér:Forsíða»Víndómar»Rauðvín»Esporao Reserva 2011
01/06/2015 Rauðvín, Víndómar
Esporao er magnað rauðvín frá portúgalska vínhúsinu Herdade do Esporao en nokkur mjög áhugaverð vín frá því hafa verið að tínast inn í vínbúðirnar í vetur. Þessi vín koma frá einu syðsta vínræktarsvæði landsins, Alentejo og þetta vín er blanda úr þrúgunum Aragonez (Tempranillo), Trincadeira, Cabernet Sauvignon og Alicante Bouschet.
Vínið er mjög dökkt, svarfjólublátt út í svart með þungri og nokkuð kryddaðri angan. Mjög þroskuð ber, bláber, kirsuber, ávaxtamassinn rennur saman við eik, þarna er vanilla, austurlensk krydd, mikið um sig í munni, fersk sýra gerir vínið léttara og liprara en maður á von á þrátt fyrir stærð, þess, kröftugt, tannískt, margslungið. Frábært vín.